Explicația premierului Cîțu după ce a fost criticat pentru că a participat la deschiderea anului școlar alături de Piedone.
Cîţu spune, după ce a participat alături de primarul sectorului 5, Cristian Popescu Piedone, la deschiderea anului școlar, că a luat "invitația ca atare". Premierul a fost aspru criticat după ce s-a afișat public, la deschiderea anului școlar, cu primarul Piedone. Piedone este condamnat la 8 ani de închisoare, în primă instanță, în dosarul Colectiv.
Premierul Florin Cîţu spune, după ce a participat alături de primarul sectorului 5, Cristian Popescu Piedone, la deschiderea anului şcolar, că a luat "invitaţia ca atare" şi a mers la eveniment. Rudelor victimelor de la Colectiv le transmite să aştepte ca justiţia să îşi facă datoria.Întrebat miercuri cum explică faptul că a stat alături de primarul Cristian Popescu Piedone, condamnat în primă instanță în dosarul Colectiv, la deschiderea anului școlar de la Colegiul Național Gheorghe Lazăr din București, Cîţu a răspuns: "Am fost invitat de ministrul Cîmpeanu şi de doamna director de la Gheorghe Lazăr, un liceu de elită care şi-a asumat un program pilot. Așa a fost invitația făcută către mine, am luat-o ca atare şi am mers la eveniment".Întrebat dacă are un mesaj pentru rudele supraviețuitorilor de la Colectiv, premierul a spus: "să așteptăm cu toții ca justiția să își facă datoria".Premierul a fost aspru criticat după ce s-a afișat public, la deschiderea anului școlar, cu primarul Piedone, condamnat la 8 ani de închisoare, în primă instanță, în dosarul Colectiv."Să îţi fie ruşine domnule prim ministru. Cîţu îşi negociază susţinerea în Parlament unde Piedone are ceva prieteni", a scris pe pagina sa de facebook, Eugen Iancu, preşedintele Asociaţiei "Colectiv".